S-129/2020

Mál þetta, sem var dómtekið í dag, var höfðað með tveimur ákærum lögreglustjórans á Norðurlandi eystra, á hendur F-kvk-þgf J-kvk-þgf J-kvk-þgf, kt. [...], [...], Akureyri.

Sú fyrri er dagsett 1 2. mars 2020 „fyrir umferðar- og áfengislagabrot:

I.

Með því að hafa þriðjudaginn 12. nóvember 2019, ekið bifreiðinni [...], undir áhrifum áfengis (í blóðsýni úr ákærðu mældist áfengismagn 0,82‰), um Skógarlund og Þingvallastræti á Akureyri, uns lögreglan stöðvaði hana skammt austan við Mýrarveg og fyrir að nota ekki öryggisbelti við aksturinn á hluta af akstursleiðinni og aka bifreiðinni án ökuréttar.

Telst þetta varða við 1. mgr., sbr. 2. mgr. 49. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019, sbr. áður 1. mgr, sbr. 2. mgr. 45. gr., 1. mgr. 48. gr. og 1. mgr. 71. gr., sbr. 1. mgr. 100. gr. umferðarlaga nr. 50/1987.

II.

Með því að hafa sunnudaginn 27. október 2019, verið ölvuð og með óspektir á almannafæri á veitinga- og kaffihúsinu Kaffi Ilmi að Hafnarstræti 107 b á Akureyri, en ákærða veittist að starfsmanni staðarins þegar henni var neitað um afgreiðslu áfengis vegna ástands hennar.

Telst þetta varða við 21. gr., sbr. 1. mgr. 27. gr. áfengislaga nr. 75/1998, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærða verði svipt ökurétti samkvæmt 99. gr. og. 101. gr. umferðarlaga nr. 77/2019, sbr. áður 101. gr. og 102. gr. eldri umferðarlaga.“

Síðari ákæran er dagsett 12. maí 2020 „fyrir líkamsárás með því að hafa sunnudagskvöldið 22. september 2019, á kaffihúsinu Bláu könnunni að Hafnarstræti 96 á Akureyri, ráðist að Y, kt.

[...] og slegið hana í andlitið, með þeim afleiðingum að hún hlaut klórför undir hægra auga og eymsli yfir kinnbeini.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærða verði dæmd til refsingar og greiðslu sakarkostnaðar.“

Ákærða sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til refsiákvæða.

Sakaferill ákærðu, að því er hér skiptir máli, er sá að samkvæmt sakavottorði gekkst ákærða undir sekt með lögreglustjórasátt 17. mars 2009, fyrir að aka undir áhrifum áfengis. Hún var svipt ökurétti í 12 mánuði. Þá gekkst hún einnig undir sekt með lögreglustjórasátt 31. janúar 2014 fyrir að aka undir áhrifum áfengis og ávana- og fíkniefna. Var hún svipt ökurétti í 24 mánuði. Þann 11. desember 2019 hlaut ákærða dóm fyrir eignaspjöll og vörslur fíkniefna ásamt því að aka án gildra ökuréttinda og undir áhrifum ávana- og fíkniefna. Var refsing ákveðin 60 daga fangelsi og ákærða svipt ökurétti ævilangt. Þau brot sem ákærða er nú sakfelld fyrir framdi hún fyrir uppsögu fyrrgreinds dóms. Verður henni því ákveðinn hegningarauki er samsvari þeirri þyngingu refsingarinnar sem kynni að hafa orðið ef dæmt hefði verið um öll brotin í því máli, sbr. 78. gr. almennra hegningarlaga nr. 19/1940. Þykir refsing ákærðu hæfilega ákveðin 60 daga fangelsi.

Með vísan til 3. mgr. 99. gr. umferðarlaga nr. 77/2019, sbr. 3. mgr. 101. gr. umferðarlaga nr. 50/1987 er ævilöng svipting ökuréttar áréttuð.

Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar, 37.163 krónur.

B-kvk-nf H-kvk-nf aðstoðarmaður dómara kveður upp dóm þennan.

Dómsorð:

Ákærða, F-kvk-nf J-kvk-nf J-kvk-nf, sæti fangelsi í 60 daga.

Ákærða er svipt ökurétti ævilangt.

Ákærða greiði 37.163 krónur í sakarkostnað.